## นิทานยามบ่าย
caution : เรื่องแต่ง

เอนโทรปี คือการวัดระดับของความไม่เป็นระเบียบ หรือความยุ่งเหยิงในระบบ โดยเอนโทรปีตามธรรมชาติแล้วจะมีการเพิ่มขึ้น แสดงถึงกระบวนการในการดำเนินไปสู่สภาวะที่มีระเบียบลดลง ซึ่งพลังงานที่ใช้ได้ก็จะลดลงเช่นกัน

หากชายคนหนึ่ง เผลอหยิบน้ำแข็งออกจากช่องฟรีซโดยที่เขานั้นลืมมันทิ้งไว้บนโต๊ะที่อุณหภูมิห้อง น้ำแข็งที่มีโครงสร้างโมเลกุลที่มีความเป็นระเบียบในสถานะของแข็ง จะเริ่มค่อย ๆ ละลายลง เปลี่ยนแปลงโครงสร้างไปสู่ความไร้ระเบียบในสถานะที่เป็นของเหลว

ชายคนนั้นกลับมาเห็นว่าน้ำแข็งก้อนนั้นได้ละลายกลายเป็นของเหลว เขามีความต้องการที่จะแก้ไขสิ่งที่ไร้ระเบียบนี้ด้วยความต้องการให้มันได้กลับคืนสู่การเป็นก้อนน้ำแข็งก้อนเดิมอีกครั้ง เขาจึงน้ำเอาน้ำแข็งที่ละลายเทลงในแม่พิมพ์และนำกลับไปแช่ในช่องฟรีซ

ระหว่างกระบวนการในการพยายามจะย้อนกลับ เขาลดเอนโทรปีในน้ำที่เป็นของเหลวลง ด้วยการนำไปแช่แข็งเพื่อให้โมเลกุลของมันกลับสู่ความเป็นระเบียบอีกครั้ง ซึ่งการทำเช่นนั่นจะเป็นการไปเพิ่มเอนโทรปีของระบบให้กับสิ่งอื่น ๆ จากพลังงานที่ถูกใช้เพื่อทำความเย็นของช่องฟีส จากพลังงานของตัวเขาในการใช้เพื่อกระทำสิ่งต่าง ๆ และแน่นอนว่า เขาได้น้ำที่กลับคืนสู่ความเป็นระเบียบอีกครั้งในรูปแบบของก้อนน้ำแข็ง แต่ในความเป็นจริง เขาจะไม่มีวันที่จะได้ก้อนน้ำแข็งก้อนเดิมกลับคืนมา สิ่งที่เกิดขึ้นแล้วนั้นไม่อาจย้อนคืนกลับได้แบบทางตรง

เขาอาจแก้ไข้ความผิดพลาดที่ปล่อยให้น้ำแข็งละลายได้ แต่กระบวนการในการแก้ไขก็เป็นการทำให้สิ่งอื่น ๆ ดำเนินสู่ความไร้ระเบียบที่มากขึ้น แต่อย่างน้อยเขาก็ยังได้ลองทำมันดู

หากเราจะลองเทียบก้อนน้ำแข็งที่ถูกลืมทิ้งไว้บนโต๊ะที่อุณหภูมิห้อง เป็นเงินเฟียตที่รัฐนำมันออกมาจากการอ้างอิงมูลค่าด้วยทองคำ จากสิ่งที่เคยมีระเบียบ สู่ความไร้ระเบียบ และความยุ่งเหยิงที่เพิ่มทวีขึ้น

เมื่อพวกเขาเริ่มรู้ตัวว่าก้อนน้ำแข็งนั่นกำลังละลายอย่างรวดเร็ว สิ่งที่พวกเขาทำกลับไม่ใช่การนำน้ำแข็งก้อนนั้นกลับไปแช่คืนไว้ในช่องฟรีซ พวกเขาเปิดแอร์ในห้อง ๆ นี้ให้เย็นขึ้นเพื่อชะลอการละลายของก้อนน้ำแข็ง แอร์หรือเครื่องปรับอากาศที่สามารถทำความเย็น แต่ในทางกลับกันคือการย้ายเอาความร้อนภายในบริเวณของห้องออกไปสู่บริเวณภายนอกหรือที่ในอื่น ๆ

การชะลอความไร้ระเบียบในที่หนึ่ง และสร้างความไร้ระเบียบเพิ่มในที่อื่น

น้ำแข็งยังคงละลายต่อไป ในขณะที่พวกเขาคิดและทำทุกวิธี ขึ้นดอกเบี้ยเมื่อน้ำแข็งเริ่มละลายเร็วเกินไป ลดดอกเบี้ยเมื่อน้ำแข็งเริ่มละลายอย่างคงที่ ชะลอการพิมพ์เงินเมื่อเห็นแนวโน้มว่าน้ำแข็งจะมีอัตราการละลายที่เร็วขึ้น อัดฉีดเงินเมื่อเห็นว่าพวกเขายังสามารถที่จะปล่อยให้น้ำแข็งละลายต่อไปได้

ส่วนพวกคุณคือคนที่ถูกพวกเขาหันพัดลมคอมเพรสเซอร์ที่เป็นคอยล์ร้อนใส่ พวกคุณที่ถูกบังคับให้เอาน้ำแข็งออกมาวางเอาไว้ที่อุณหภูมิห้อง กำลังถูกลมร้อนจากผู้ที่ควบคุมระบบเป่าอัดใส่ พวกเขาพยายามรักษาความเป็นระเบียบให้กับก้อนน้ำแข็งของพวกเขา ด้วยการทำให้ก้อนน้ำแข็งของคุณนั้นไร้ระเบียบ แล้วพวกคุณก็ยอมให้พวกเขาทำกับคุณแบบนั้นตลอดมา

#siamstr


วันนี้มีโอกาสได้ช่วยแก้ปัญหาการใช้งานวอลเล็ตให้กับชาวเราท่านหนึ่ง คิดว่าเป็นข้อผิดพลาดที่อาจจะเกิดขึ้นกับทุกคนได้ จึงขอนำเคสนี้และวิธีแก้ไขมาเล่าต่อครับ

—
TL;DR
ถ้าต้องการทำ watch-only wallet สำหรับ native segwit ต้องดูให้แน่ใจว่า Xpub ที่เอามาขึ้นต้นด้วย “zpub…” หรือถ้าต้องการใช้ nested segwit ต้องใช้ “ypub…” ไม่อย่างนั้นถ้าเอา “xpub…” มามันจะแผลงร่างไปเป็น legacy
หลังจาก import Xpub เข้า software wallet เพื่อทำ watch-only wallet แล้ว ก่อนจะโอนเงินเข้าโดยใช้ address จาก watch-only wallet นั้นให้เช็คก่อนว่าชุด address ที่ได้จาก watch-only wallet มันตรงกับ wallet ตัวต้นทางไหม
—

[[[ เริ่มเรื่อง ]]]

เรื่องเริ่มต้นจากเจ้าของเคส (จขค.) generate seed สร้าง wallet ใน sparrow desktop จากนั้นก็สแกน QR code ของ Xpub ด้วยแอป Trezor suit lite เพื่อสร้างเป็น watch-only wallet บนมือถือ

ปัญหาที่เกิดขึ้นก็คือ หากเช็คดู ณ จุดนี้ จะพบว่าชุดของ address ใน sparrow และ Trezor ไม่ตรงกัน!

 https://image.nostr.build/1231055fcb7011bc820d76ddd242135ae558dcba565ffde4bd398e0f247d7461.png
 https://image.nostr.build/88599ec5edba5496edd22cc7be3ff22adb8fce1c14de5072b29ad2bf66a8bca8.jpg

และความเสียหายจะไม่เกิดขึ้นเลยถ้าเราเช็คเสียก่อนว่าชุดของ address ตรงกันไหมก่อนที่จะโอนเงินเข้าไป (ดังนั้นเพื่อหลีกเลี่ยงปัญหาแต่แรก กรุณาทำตามข้อแนะนำในส่วน TL;DR)

ส่วนสิ่งที่เกิดขึ้นในเคสนี้คือ จขค. โอน BTC เข้าไปใน address ที่ได้จาก trezor และไม่สามารถเอาออกมาได้ เพราะ
trezor เป็น watch-only ไม่มี private key ไม่สามารถ sign ธุรกรรมได้
sparrow ไม่สามารถ sign ธุรกรรมได้ เพราะ address เป็นคนละชุดกัน มองไม่เห็นยอดเงินนั้น

—

[[[ สาเหตุ ]]]

อันที่จริงแล้วที่เราพูดกันว่า Xpub ซึ่งย่อมาจาก extended public key เนี่ย มันไม่ได้มีแค่ที่ขึ้นต้นด้วยอักษร “xpub…” เท่านั้น แต่ยังมี “ypub…” และ “zpub…” อีกด้วย
“xpub…” ไว้ใช้สำหรับ address ประเภท legacy (bip44 ขึ้นต้นด้วย 1…)
“ypub…” ไว้ใช้สำหรับ address ประเภท nested segwit (bip49 ขึ้นต้นด้วย 3…)
“zpub…” ไว้ใช้สำหรับ address ประเภท native segwit (bip84 ขึ้นต้นด้วย bc1q…)

ซึ่งด้วยเหตุผลใดในด้านการออกแบบที่ไม่ทราบได้ เมื่อ จขค. สร้างกระเป๋าแบบ native segwit ใน sparrow มันกลับแสดง Xpub ในรูปแบบ “xpub…” มาเป็นอันดับแรกแทนที่จะเป็น “zpub…” (คือ zpub… ก็สามารถเรียกให้แสดงขึ้นมาได้ แต่ต้องกดปุ่มลูกศรด้านขวาของช่องที่แสดง Xpub ก่อน)

 https://image.nostr.build/1c40e7e258b6090e671e2ff33d8c4b61bd089a501e2c8e55bc95cd538bd198c4.png

ทีนี้ ในเมื่อสากลโลกเค้าเข้าใจตรงกันว่า “xpub…” ไว้ใช้สำหรับ legacy พอ จขค. ใช้ trezor สแกน “xpub…” แอป trezor ก็เข้าใจว่าต้องการใช้ address แบบ legacy จึงจัดแจงเอา “xpub…” นั้นไป derive ด้วยมาตรฐาน bip44 ได้ผลลัพธ์ออกมาเป็น address ประเภท legacy ทั้งเซ็ท

(ลองกับ Blue Wallet แล้วก็เป็นลักษณะเดียวกัน)

สรุปรวบรัดคือ ตอนนี้ trezor suit lite มันเอา Xpub ที่ได้จาก derivation path m/84’ ไปสร้าง address ด้วยมาตรฐาน bip44

และวิธีแก้คือ เราก็จะต้องบังคับให้ sparrow (ซึ่งเป็นที่ที่มี private key ของเราอยู่) ทำท่าพิสดารท่าเดียวกันนี้ เพื่อให้สามารถเซ็นธุรกรรมโอนเงินออกได้

—

[[[ ปัญหา ]]]

โดยปกติสำหรับ sparrow คุณจะต้องเลือกประเภท address ที่ต้องการจะใช้ (legacy / nested segwit / native segwit / taproot) ก่อนที่จะสร้าง seed, กรอก seed หรือ connect hardware wallet เพราะว่ามันจะไปดึงเอา Xpub ที่สอดคล้องกันมาทำกระเป๋าให้เรา

ถ้าเราบอกมันว่าอยากสร้างแบบ legacy มันจะไปดึง Xpub จาก derivation path m/44’ มา
ถ้าเราบอกมันว่าอยากสร้างแบบ nested segwit มันจะไปดึง Xpub จาก derivation path m/49’ มา
ถ้าเราบอกมันว่าอยากสร้างแบบ native segwit มันจะไปดึง Xpub จาก derivation path m/84’ มา
ถ้าเราบอกมันว่าอยากสร้างแบบ taproot มันจะไปดึง Xpub จาก derivation path m/86’ มา

ในกรณีของ จขค. sparrow ดึง Xpub จาก path m/84’ มาเพื่อเตรียมสร้างกระเป๋า native segwit ตามมาตรฐาน bip84

ถ้าเราพยายามจะเปลี่ยนไปใช้มาตรฐาน bip44 มันจะไล่เราให้ไป import keystore ใหม่ เพราะเอา Xpub อันที่ควรเป็นจาก path m/44’ มาใช้

การเอา Xpub จาก path หนึ่งไปสร้าง address ด้วยอีกมาตรฐานหนึ่งเป็นเรื่องผิดผี ไม่งาม ระบบตรวจสอบใน sparrow ไม่ยอมให้เราทำแบบนั้น (เราจะไม่สามารถกดปุ่ม apply ได้)

 https://image.nostr.build/f59437b123457db7942aa5705e226359c8bcc44634d9c7415c9e626e869d0c6c.png

แต่เราดันทำแบบนั้นใน trezor ไปแล้วไง!!! เพราะฉะนั้นแกก็ต้องทำด้วย!!! ชั้นจะบีบคอให้แกทำ!!!

—

[[[ วิธีแก้ ]]]

ในการทำแบบนั้น เราจะต้องปิดระบบป้องกันการทำผิดผี (validate derivation) ของ sparrow โดยการเข้าไปที่เมนู file > preference > general แล้วติ๊กปิด toggle หลังคำว่า validate derivation (หลังจากนั้นเราอาจจะต้องปิดโปรแกรม sparrow และเปิดขึ้นมาให้เพื่อให้ setting ใหม่นี้มีผล)

https://image.nostr.build/7ddc2784757b650f9d17fdccdc4496200835c8360424b2810bf81dd350c24b9b.png

ในตอนนี้เราสามารถแก้ประเภทกระเป๋าจาก native segwit (bip84) เป็น legacy (bip44) ทั้งที่ยังใช้ Xpub เดิมจาก m/84’ ได้แล้ว สามารถกดปุ่ม apply ได้ เราควรจะพบชุด address เดียวกันกับใน trezor suit lite เห็นยอดเงิน และโอนออกได้ตามปกติ (และควรกลับไปเปิด validate derivation กลับมาด้วย เดี๋ยวจะทำพลาดแบบแปลกๆ อีก)

 https://image.nostr.build/5d08f3e3c5d2484d5f8abe997af327f05c4fefa26e923983329451f7d0f4ffbc.png
 https://image.nostr.build/6d0ba749c96c8d71efee0bf049516b5a36b27e7f099ae1030b92c4c2cfef97ea.png

เอวังด้วยประการฉะนี้ สวัสดีครับ

#Siamstr
#SparrowWallet
#TrezorSuitLite
#WatchOnlyWallet


alt Logos of Bitcoin products in various categories in 2024

2024 Bitcoin ecosystem at a glance 👀
https://image.nostr.build/1ce5db0d4e1a8ddacb0d4cf80bb72a623d134cee9de9472c7e6470721ff41237.jpg

via Rexdentron on nostr:nprofile1qqsfy7f8d0lms08wxw2xu4jvxcq2x2zqy6dgypksrh05p3jr9w4qhjcpr9mhxue69uhhyetvv9ujuumwdae8gtnnda3kjctv9uq3zamnwvaz7tmwdaehgu3wwa5kuef0qyt8wumn8ghj7etyv4hzumn0wd68ytnvv9hxgtcgnazkh and nostr:nprofile1qqsyv47lazt9h6ycp2fsw270khje5egjgsrdkrupjg27u796g7f5k0spzemhxue69uhk2er9dchxummnw3ezumrpdejz7qgwwaehxw309ahx7uewd3hkctcprdmhxue69uhkummnw3ez6vfwde3x7tnpdenkzmnf9e3k75xqss4 newsletter


https://www.facebook.com/share/326XtTwRFTcUYrHf/?mibextid=WC7FNe

ความจริงมีหนึ่งเดียว
ความชั่วเผย ประจักษ์

เช้าวันนี้ 11 กันยายน ได้รับอีเมลจากคุณเดวิด วิลแมน (David Willman)  นักข่าวรางวัลพูลิตเซอร์ ที่สัมภาษณ์เรา และตีพิมพ์ในหนังสือพิมพ์วอชิงตันโพสต์
 เรื่องที่เรายุติการรับทุน จาก กระทรวงกลาโหมสหรัฐ  CDC USAID DARPA DTRA ผ่านทาง EcoHealth alliance หาไวรัสจากค้างคาว และสัตว์ป่ารวมทั้งทำลายตัวอย่างเหล่านี้หมดสิ้น

โดยเช้านี้ ได้ส่งเรื่องของ คุณ Matt Ridley และ Alina Chan ตีพิมพ์หนังสือเปิดโปงไวรัสโควิดจากห้องแลป การตัดต่อพันธุกรรม ให้ไวรัสธรรมดา รุนแรงขึ้นและจนกระทั่งหลุดออกไประบาดทั่วโลก คนตายหลาย 10,000,000 คน

และเหตุผลว่าทำไมนักวิทยาศาสตร์ของสหรัฐรวมทั้งบรรณาธิการของวารสารดัง อันดับหนึ่งของสหรัฐและอังกฤษ ปิดปากเงียบ และเอนเอียงเถียงว่า เป็นไปไม่ได้ที่จะหลุดออกมาจากห้อง แลป และมีการสร้างตัดต่อไวรัสใหม่

โยงความเกี่ยวพันไปถึง NIH NIAID Fauci Collins Daszak ที่ถูกสอบสวนไปแล้วในรัฐสภาสหรัฐ และEcoHealth alliance ถูกยุติระงับการให้ทุนตั้งแต่ 15 พฤษภาคม 2567

คนที่ตีแผ่เรื่องนี้ในหนังสือที่เขียน  ท้าดีเบต กับนักวิทยาศาสตร์ในสหรัฐ แต่คนดังๆหลบหมด และเผยหลักฐานทางวิทยาศาสตร์และกระบวนการเชื่อมโยงการให้ทุนการถ่ายทอดเทคโนโลยีและการสร้างไวรัสใหม่ปรากฏชัดแจ่มแจ้ง

ทั้งนี้ต้องไม่ลืมว่าวัคซีนโควิดนั้นจดสิทธิบัตรตั้งแต่ปี 2018 ก่อนหน้าการระบาดในปลายปี 2019 และเทคโนโลยีนี้มีผลกระทบข้างเคียงต่อเนื่องยาวนานซึ่งทั่วโลกดำเนินการฟ้องร้องอยู่

และเทคโนโลยีนี้ นำมาใช้กับวัคซีนอื่นๆในทุกเชื้อโรค โดยปฏิเสธว่าไม่ต้องทำการประเมินความปลอดภัยอีก เพราะเทคโนโลยีนี้ใช้ไปแล้วกับ วัคซีนโควิด ทั่วโลก และ เป็นที่มา ที่ไม่มีใครยอมรับผลข้างเคียงผลแทรกซ้อนของวัคซีน

แม้กระทั่งกระทรวงสาธารณสุขของไทยประกาศเมื่อ เดือนมกราคม 2567 นี้ว่า วัคซีนโควิดเกิดผลกระทบร้ายแรงเพียงห้ารายเท่านั้นในประเทศไทย

หมายเหตุ:
หมอได้ไปบรรยายในที่ต่างๆ เรื่องที่ เราได้รับทุน ทั้งนี้ เราได้รับทราบข้อมูลโดยตรงว่ามีการตัดต่อพันธุกรรมสร้างไวรัสใหม่และมีจุดมุ่งหมายสร้างไวรัสตัวอื่นที่ร้ายแรงขึ้น ทั้งไวรัสในกลุ่มไข้หวัดใหญ่ อีโบลา นิปาห์ โคโรนา

ทั้งนี้ ไวรัสฝีดาษลิง มีการให้ทุนจาก Fauci แก่ Moss  ใน NIH ในปี 2015 ทำให้ฝีดาษลิงรุนแรงและแพร่ได้ดีกว่าเดิมและทำสำเร็จในปี 2021 และการวางแผนจำลองว่ามีการระบาดทั่วโลกในปี 2021 และ 2022 รวมทั้งเริ่มจัดเตรียมวัคซีนฝีดาษลิง และ ถึงกับประกาศสถานการณ์ฉุกเฉินในปี 2024 จาก clade Ib
ทั้งที่อัตราการระบาดต่ำและไม่ได้สูงมาก อย่างที่หวัง และเกิดจากการสัมผัสต้องใกล้ชิดแนบแน่นนัวเนียและเพศสัมพันธ์ และแน่นอนไม่มีการติดต่อทางอากาศ airborne เหมือนที่พยายามจะให้มีการจำกัดเขตและใส่หน้ากากเว้นระยะห่างกันอีก

และมีความพยายามที่จะให้ฉีดวัคซีนฝีดาษลิงตั้งแต่เด็กไปจนกระทั่งถึงสูงวัย โดยประกาศว่าคนในประเทศไทยมีความเสี่ยง และให้ติดต่อขอรับวัคซีนโดยเสียเงินและ จนกระทั่งกระทรวงสาธารณสุขออกมาประกาศว่าฉีดเฉพาะบุคลากรสาธารณสุขที่ต้องดูแลผู้ติดเชื้อ และฉีดคนที่สัมผัสอยู่ใกล้ชิดกับผู้ที่ติดเชื้อไปแล้ว และคนจะเดินทางไปยังทวีปที่มีการระบาดต้นตอ
โดยที่วัคซีนฝีดาษลิงนั้น ไม่ว่าจะเป็น ตัวใหม่สุดยังมีอัตราหัวใจอักเสบอยู่ที่แปดใน 10,000 รายไม่นับผลแทรกซ้อนอื่น

ส่วน ไข้หวัดนกมีการให้ทุนเช่นเดียวกันจาก Fauci และทำสำเร็จในปี 2012 และ พัฒนาต่อเรื่อยๆ
รวมทั้งพัฒนาวัคซีนและยาสำหรับไข้หวัดนกและมีการประกาศให้เตรียมตัวการระบาดไข้หวัดนกรวมทั้งฉีดวัคซีน เช่นเดียวกับฝีดาษลิง

ทั้งนี้ต้องไม่ลืมว่า
ในประเทศไทย มีรายงานการรับทุนจากต่างประเทศในเรื่องเหล่านี้อยู่ด้วย

ศ นพ ธีระวัฒน์ เหมะจุฑา
อายุรกรรม และ ระบบสมองและประสาทและโรคติดเชื้อทางสมอง

ที่ปรึกษาวิทยาลัยการแพทย์แผนตะวันออก
มหาวิทยาลัยรังสิต

#siamstr

https://image.nostr.build/58eaad2dc695e9301ff3088b7172f474bfd81bfd1d58d3855c2c7f94c25b8a42.jpg


# 3 ขั้นตอนง่าย ๆ ในการรัน Bitcoin Node และ Lightning Network Node

อยากมีส่วนร่วมในการขับเคลื่อนเครือข่าย Bitcoin ด้วยตัวเองหรือเปล่า? การรัน Bitcoin Node และ Bitcoin Lightning Node เป็นการเริ่มต้นที่ดีและไม่ยากอย่างที่คิด เพียงแค่ทำตาม 3 ขั้นตอนง่าย ๆ นี้!

1. เลือกระบบที่ใช่สำหรับคุณ
2. เตรียมอุปกรณ์ให้พร้อม
3. ดาวน์โหลดและติดตั้งซอฟต์แวร์

# เลือกระบบที่ใช่สำหรับคุณ
การรัน Lightning Network Node มีหลายระบบให้เลือกใช้ และแต่ละระบบก็มีเอกลักษณ์ที่แตกต่างกันไป
ตัวแรกที่คนนิยมคือ Umbrel เหมาะสำหรับผู้เริ่มต้นและใช้งานง่าย แต่ถ้าจะทำถึงขั้นจริงจังเป็น routing node ก็อาจจะไม่เหมาะ
ต่อมาคือ Raspiblitz ซึ่งอาจต้องมีความรู้พื้นฐานในการแก้ปัญหาทางเทคนิคเบื้องต้น ที่เพียงพอจะแก้ปัญหาด้วยตัวเองได้
แต่ถ้ายังขาดความรู้ความเข้าใจก็ให้ไปศึกษาก่อน หรือถามคนใน community หรือทักแชตคอมเม้น เดี๋ยวก็จะมีคนมาช่วยกันตอบ

# เตรียมอุปกรณ์
การเลือกอุปกรณ์เป็นสิ่งสำคัญ เริ่มต้นง่าย ๆ ด้วย Raspberry Pi:
งบประมาณประหยัด: Raspberry Pi เป็นตัวเลือกที่ดี ราคาถูก ประกอบเองได้ และมีอุปกรณ์เสริมอย่างเคส ชุดระบายความร้อน
จัดเตรียมมาให้ครบชุด นอกจากนี้ยังมีอุปกรณ์ที่ราคาสูงขึ้นมาหน่อยสำหรับคนที่ต้องการคุณภาพและความยั่งยืนคือใช้เครื่อง server แต่ไม่แนะนำสำหรับมือใหม่
เอาแบบง่ายๆ และเพียงพอ คือใช้ Raspberry Pi  ซึ่งจะต้องสั่งซื้อและมาประกอบกับเคส ชุดระบายความร้อน ต่างๆ รวมถึง ระบบ Internet จะต้องดีด้วย และถ้ายังพอมีงบหน่อยก็ควรจะพิจารณาเพิ่มระบบสำรองไฟ (UPS) เพื่อป้องกันปัญหาไฟดับและเน็ตหลุด ช่วยให้ Node ของคุณทำงานได้อย่างต่อเนื่อง

# ดาวน์โหลดและติดตั้งซอฟต์แวร์
ซอฟต์แวร์ที่ใช้ส่วนใหญ่เป็น Free and Open Source Software (FOSS) ซึ่งสามารถดาวน์โหลดได้ฟรี:
ไปที่เว็บไซต์ของระบบที่คุณเลือก และทำตามขั้นตอนในการติดตั้งซอฟต์แวร์ได้เลย ง่ายและรวดเร็ว!

หลังจากติดตั้งซอฟต์แวร์แล้ว จะต้องรอการซิงค์ข้อมูลกับ blockchain ซึ่งอาจใช้เวลา 2-4 วัน ขึ้นอยู่กับความเร็วอินเทอร์เน็ตและอุปกรณ์ของคุณ
และยังมีขั้นตอนอีกนิดหน่อยหลังจากนี้ เช่น การสร้าง wallet  การเปิด channels. การดูแลและบำรุงรักษา node

# สรุปขั้นตอนสำคัญ
* เลือกระบบที่ใช่: เริ่มจาก Umbrel หากอยากลองง่าย ๆ แต่ถ้าต้องการใช้งานระยะยาว เลือก Raspiblitz
* เตรียมอุปกรณ์: ลงทุนใน Raspberry Pi รุ่นล่าสุด เพื่อประสิทธิภาพสูงสุด
* ดาวน์โหลดและติดตั้งซอฟต์แวร์: ทำตามคู่มือบนเว็บไซต์อย่างละเอียดได้เลยไม่ยาก

นี่เป็นขั้นตอนคร่าวๆ ถ้ามีคนสนใจเยอะๆ โพสต์ถัดๆไปจะเขียนให้ละเอียด ครบทุกขั้นตอน เพื่อเป็นประโยชน์ต่อทุกคน

การรัน Node ของคุณไม่เพียงแค่เป็นการสนับสนุนเครือข่าย Bitcoin แต่ยังเป็นการสร้างช่องทางโอนเงินที่รวดเร็วและปลอดภัยขึ้น
ยิ่งมี Node มากขึ้น ก็จะช่วยให้ผู้ใช้งานได้ประโยชน์มากขึ้น

หากใครสนใจหรือเริ่มรัน Node แล้ว อย่าลืมมาแชร์ประสบการณ์กันในคอมเมนต์ หรือตั้งคำถามได้เลย ยินดีตอบทุกคำถาม และหากมีความสนใจมากขึ้น เราจะลงรายละเอียดในโพสต์ถัดไปเพื่อให้ทุกคนสามารถทำตามได้ง่าย ๆ

ขอบคุณที่ติดตาม #Bitcoin #SiamStr #LightningNode #BitcoinNode #LightningNetwork https://image.nostr.build/d14cb9d8ab1311a575235d6641941452d719841cc759abe3967ca4d41ed01fd9.jpg